কোন দেশে প্রথম ক্রিকেট খেলা শুরু হয় ?
1096#0
ক্রিকেট () হচ্ছে ব্যাট ও বলের একটি দলীয় খেলা যাতে এগারোজন খেলোয়াড়বিশিষ্ট দুইটি দল অংশ নেয়। এই খেলাটির উদ্ভব হয় ইংল্যান্ডে। পরবর্তীতে ব্রিটিশ উপনিবেশগুলোসহ অন্যান্য দেশগুলোতে এই খেলা ব্যাপকভাবে প্রভাব বিস্তার লাভ করে চলছে। বর্তমানে ইংল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা, ভারত, পাকিস্তান, বাংলাদেশ, শ্রীলঙ্কা, ওয়েস্ট ইন্ডিজ, জিম্বাবুয়ে, আফগানিস্তান ও আয়ারল্যান্ড আন্তর্জাতিক অঙ্গনে ৫ দিনের টেস্ট ক্রিকেট ম্যাচ খেলে থাকে। ২০০৫ সাল থেকে জিম্বাবুয়ে স্বেচ্ছায় টেস্ট ক্রিকেট থেকে নিজেদেরকে বিচ্ছিন্ন করে রেখে ২০১১ সালে আবার খেলায় ফিরে আসে। এছাড়া, আরো বেশ কিছু দেশ ক্রিকেটের আন্তর্জাতিক সংস্থা আইসিসি'র সদস্য। টেস্টখেলুড়ে দেশগুলি ছাড়াও আইসিসি অনুমোদিত আরো দু’টি দেশ অর্থাৎ মোট ১২টি দেশ একদিনের আন্তর্জাতিক ক্রিকেট খেলায় অংশগ্রহণ করে থাকে। খেলোয়াড় হিসেবে যিনি ক্রিকেট খেলায় অংশগ্রহণ করেন বা খেলে থাকেন, তিনি "ক্রিকেটার" নামে পরিচিত।
ক্রিকেট
645507#1
কাউন্টি ক্রিকেট প্রচলনের প্রথম আনুষ্ঠানিক সূত্রে দেখা যায় যে, অষ্টাদশ শতকের শুরুতে ইংল্যান্ডের দক্ষিণ-পূর্ব অঞ্চলে ব্যাপকভাবে খেলা হতো। তখন কেন্ট, মিডলসেক্স, লন্ডন ও সারে দল একে-অপরের বিপক্ষে নিয়মিতভাবে খেলায় অংশ নিতো। এরপর থেকেই দ্রুত ক্রিকেট খেলা দেশের বাদ-বাকী অংশে ছড়িয়ে পড়ে। অষ্টাদশ শতকের শেষে দেশের সর্বত্র খেলা আয়োজিত হতে থাকে। ১৭৪৪ সালে কেন্ট অল ইংল্যান্ড দলের মুখোমুখি হয় ও এক উইকেটে জয়লাভের মাধ্যমে প্রথম ইংরেজ ক্রিকেট চ্যাম্পিয়ন দল হিসেবে আবির্ভূত হয়। পরবর্তী শতাব্দীগুলোয় ক্লাব ও কাউন্টি পর্যায়ের উভয় ক্ষেত্রে সমানতালে ক্রিকেট খেলা অনুষ্ঠিত হতে থাকে। তবে, কেবলমাত্র ১৮৭০-এ দশক থেকে কাউন্টি ক্রিকেট নিয়মিতভাবে ও ধারাবাহিকভাবে শুরু হয়। তন্মধ্যে, ১৮৭০ সালে ২২টি খেলা অনুষ্ঠিত হয়। পরবর্তীতে দশ বছর পর খেলা আয়োজনের সংখ্যা এসে দাঁড়ায় ১৮৮।
আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
1096#6
কয়েকশ’ বছর ধরে ক্রিকেট একটি দলীয় খেলা হিসেবে প্রতিষ্ঠিত হয়েছে। এটির আধুনিক রূপের সূত্রপাত হয় ইংল্যান্ডে এবং কমনওয়েলথ দেশগুলোর মধ্যেই এই খেলা সবচেয়ে বেশি জনপ্রিয়। দক্ষিণ এশিয়ার বিভিন্ন দেশ যেমন: বাংলাদেশ, ভারত, পাকিস্তান ও শ্রীলঙ্কায় ক্রিকেটই অধিক জনপ্রিয় খেলা। বিভিন্ন অঞ্চল যেমনঃ ইংল্যান্ড ও ওয়েলস, অস্ট্রেলিয়া, নিউজিল্যান্ড, দক্ষিণ আফ্রিকা, জিম্বাবুয়ে, বারমুডা এবং ক্যারিবিয়ানের ইংরেজিভাষী দ্বীপ রাষ্ট্রসমূহে ক্রিকেট একটি প্রধান খেলা। ক্যারিবীয় অঞ্চলের দেশগুলো একত্রে ওয়েস্ট ইন্ডিজ নামে বিশ্বে ক্রিকেট খেলে থাকে। নেদারল্যান্ড, কেনিয়া, নেপাল ও আর্জেন্টিনা প্রভৃতি দেশে বিভিন্ন অ-পেশাদার ক্রিকেট ক্লাব সুপ্রতিষ্ঠিত হয়েছে। এছাড়া একশর বেশি ক্রিকেট-খেলুড়ে দেশ রয়েছে যারা বিশ্ব ক্রিকেটের নিয়ন্ত্রণ সংস্থা আইসিসি'র সদস্য।
ক্রিকেটে বিভিন্ন সময়ে অনেক রাজনৈতিক বিতর্ক উঠেছে, যার মধ্যে সবচেয়ে কুখ্যাত হচ্ছে ব্যাসিল ডি’অলিভিয়েরা কেলেঙ্কারি যার জন্য দক্ষিণ আফ্রিকাকে বিশ্ব ক্রিকেট থেকে বহিস্কার করা হয়েছিল। এছাড়া অস্ট্রেলিয়ার বিরুদ্ধে ইংল্যান্ডের বডিলাইন সিরিজ এবং অস্ট্রেলিয়া ও নিউজিল্যান্ডের মধ্যে আন্ডারআর্ম বোলিংয়ের ঘটনা উল্লেখযোগ্য।
ক্রিকেট
550194#0
যতদূর জানা যায়, ক্রিকেট খেলা শুরু হয়েছিলো ষোড়শ শতকের শেষদিকে। মূলতঃ দক্ষিণ-পূর্ব ইংল্যাণ্ডে শুরু হলেও অষ্টাদশ শতাব্দীতে এটি ইংল্যাণ্ডের জাতীয় খেলারূপে গণ্য হয় এবং ঊনবিংশ ও বিংশ শতাব্দীতে এটি সারাবিশ্বব্যাপী ছড়িয়ে পড়ে। ১৮৪৪ সাল থেকে আন্তর্জাতিক ক্রিকেট ম্যাচ খেলা হলেও ইতিহাস স্বীকৃত টেস্ট ক্রিকেট ম্যাচ খেলা শুরু হয় ১৮৭৭ সালে। দর্শক সংখ্যার দিক দিয়ে ক্রিকেট, বিশ্বের দ্বিতীয় জনপ্রিয় খেলা, অ্যাসোসিয়েশন ফুটবলের ঠিক পরেই। এই খেলার বিশ্বব্যাপী প্রশাসনের দায়িত্বে আছে একশোর বেশি সদস্য সংখ্যাযুক্ত সংস্থা আন্তর্জাতিক ক্রিকেট কাউন্সিল, যদিও এর মধ্যে শুধুমাত্র দশটি সদস্য দেশই টেস্ট ক্রিকেট খেলে।
ক্রিকেটের ইতিহাস
13400#2
ক্রিকেটের শুরুর দিকের বছরগুলির উপর তথ্যের অভাব দেখে বোঝা যায়, এটি আসলে সম্ভবত ছোট বাচ্চাদের খেলা ছিল। ১৭শ শতকে এসে শ্রমিকেরা এটি খেলা শুরু করে। রাজা ১ম চার্লসের সময় অভিজাত শ্রেণী খেলাটির প্রতি আকৃষ্ট হতে শুরু করে। ক্রিকেট খেলার চেয়ে ক্রিকেটকে কেন্দ্র করে জুয়া খেলার সুযোগই তাদের বেশি আকৃষ্ট করেছিল। ক্রমে ক্রিকেটে প্রচুর বিনিয়োগ হওয়া শুরু হয় এবং লন্ডন ও দক্ষিণ ইংল্যান্ডে এটি একটি জনপ্রিয় বিনোদনে পরিণত হয়। এসময় বড় বড় ক্লাব ও পেশাদার ক্রিকেট খেলোয়াড়ের আবির্ভাব ঘটে।
১৭২৫ খ্রিস্টাব্দ পর্যন্ত ক্রিকেটের ইতিহাস
296432#1
তৎকালীন ব্রিটিশ উপনিবেশ হিসেবে বসবাসকারীদের মাধ্যমে কেনিয়ায় ক্রিকেটের প্রচলন ঘটে। ১৮৯৯ সালে মোম্বাসায় প্রথম খেলা শুরু হয় ও পরবর্তীকালে সমগ্র দেশে ছড়িয়ে পড়ে। প্রথম ক্রিকেট খেলায় কেনিয়ার জাতীয় ক্রিকেট দলের সদস্যসহ উইকেট-রক্ষক গাছের বাকল পরিধান করে মাঠে নামতো। তন্মধ্যে "হেনরি গুয়াম্বে" নামীয় উইকেটরক্ষক দুটি স্ট্যাম্পের সাথে কলা গাছের বাকল সহযোগে মাঠে নেমেছিলেন বলে জানা যায়। ১৯১০ সালে খেলা পরিচালনাকারী দল ও ব্রিটিশ বসবাসকারীদের মধ্যে খেলার প্রচলন হয় যা ১৯৬৪ সাল পর্যন্ত অনুষ্ঠিত হতো। এছাড়াও, ১৯৩৩ সালে ইউরোপীয় বনাম এশীয়দের মধ্যেও খেলা শুরু হয়েছিল।
কেনিয়া জাতীয় ক্রিকেট দল
425695#2
অষ্টাদশ শতকের শুরুতে ব্রিটিশেরা তেরোটি উপনিবেশে ক্রিকেট খেলোর গোড়াপত্তন করে। অষ্টাদশ শতকে ক্রিকেটের প্রসার শুরু হয়। অসমর্থিত সূত্রে জানা যায়, জর্জ ওয়াশিংটন ক্রিকেটের তুথোড় সমর্থক ছিলেন। আমেরিকার বিপ্লবের সময় ভ্যালি ফোর্জে তাঁর সমর্থকদের নিয়ে কমপক্ষে একটি খেলায় অংশ নিয়েছিলেন। এ প্রসঙ্গে জন অ্যাডামস কংগ্রেসে বক্তব্য রাখেন যে, যদি ক্রিকেট ক্লাবের প্রধানকে ‘প্রেসিডেন্ট’ বলা হয়, তাহলে নতুন দেশের প্রধানকে একই নামে না ডাকার কোন কারণ নেই।
১৮৪৪ সালে মার্কিন যুক্তরাষ্ট্র দল সর্বপ্রথম কানাডার বিপক্ষে আন্তর্জাতিক ক্রিকেট খেলায় অংশ নেয়। নিউইয়র্কের ব্লুমিংড্যাল পার্কের সেন্ট জর্জেস ক্রিকেট ক্লাব মাঠে খেলাটি অনুষ্ঠিত হয়েছিল। এই প্রথম আন্তর্জাতিক খেলায় প্রায় ২০,০০০ দর্শক উপস্থিত হয়েছিলেন ও আধুনিক যুগে অবস্থান করেও দীর্ঘকালীন আন্তর্জাতিক ক্রীড়া প্রতিপক্ষের মর্যাদা লাভ করে আসছে উভয়দল। খেলা থেকে $১২০,০০০ মার্কিন ডলার সংগ্রহ করা হয় যা ২০০৭ সালের সাথে তুলনান্তে $১.৫ মিলিয়ন মার্কিন ডলারের সমান।
মার্কিন যুক্তরাষ্ট্র জাতীয় ক্রিকেট দল
373595#2
ডিসেম্বর, ১৯৩৪ সালে সর্বপ্রথম মহিলাদের টেস্ট ম্যাচ খেলা অনুষ্ঠিত হয়। এতে ইংল্যান্ড ও অস্ট্রেলিয়ার মহিলা ক্রিকেটারগণ অংশ নিয়েছিলেন। পরের বছর নিউজিল্যান্ড জাতীয় মহিলা ক্রিকেট দল যোগ দেয়। ২০০৭ সালে নেদারল্যান্ডসের মহিলা ক্রিকেটারগণ দশম মহিলাদের টেস্টভূক্ত দেশ হিসেবে দক্ষিণ আফ্রিকার বিপক্ষে অংশ নেয়। 
১৯৭৩ সাল থেকে মহিলাদের একদিনের আন্তর্জাতিক অনুষ্ঠিত হয়ে আসছে। এরফলে দ্রুত মহিলাদের আন্তর্জাতিক ক্রিকেট পরিচিতি পেতে থাকে। মহিলাদের ওডিআইয়ের প্রচলনের পর টেস্ট ক্রিকেটের তুলনায় আট গুণ বেশি খেলা হয়। এ পর্যন্ত নয়বার মহিলাদের ক্রিকেট বিশ্বকাপ অনুষ্ঠিত হয়েছে। অস্ট্রেলিয়া, ইংল্যান্ড ও নিউজিল্যান্ডের মহিলা ক্রিকেট দল বিশ্বকাপের শিরোপাগুলো নিজেদের করে নিয়েছে। ২০০৪ সালে নতুন ধরনের ক্রিকেটের প্রচলন হলে, মহিলাদের টুয়েন্টি২০ ক্রিকেটেরও প্রচলন হয়। কিন্তু, আন্তর্জাতিক পর্যায়ে এ খেলাটি খুব কমই সাড়া ফেলতে সক্ষম হয়। ২০০৬ সালের শেষ ভাগ পর্যন্ত মাত্র চারটি খেলা অনুষ্ঠিত হয়েছিল। পরের তিনবছর এটি দ্রুতলয়ে বৃদ্ধি পেতে শুরু করে। ২০০৭ সালে ৬টি, ২০০৮ সালে ১০টি ও ২০০৯ সালে ত্রিশটি খেলা অনুষ্ঠিত হয়। এছাড়াও, ২০০৯ সালে মহিলাদের প্রথম বিশ্ব টুয়েন্টি২০ প্রতিযোগিতা অনুষ্ঠিত হয়েছিল।
মহিলাদের ক্রিকেট
331749#1
১৮৯৫ সালে নির্মিত এ স্টেডিয়ামটির ভূমি মূলতঃ ক্রিকেট খেলার মাঠের জন্য তৈরি করা হয়। ১৯ ডিসেম্বর, ১৮৯৬ তারিখে পার্লামেন্ট বনাম দ্য প্রেসের মধ্যকার প্রথম-শ্রেণীর ক্রিকেট খেলা প্রথমবারের মতো অনুষ্ঠিত হয়। এরপূর্বে ১৮৬০-এর দশকের শুরুতে এ মাঠে ক্রিকেট খেলা হলেও তা গ্রিন হিলস নামে পরিচিত ছিল। ১৯৩১ সাল পর্যন্ত এক্সিবিশন গ্রাউন্ডের সাথে প্রথম-শ্রেণীর ক্রিকেট খেলা আয়োজনের অংশীদার ছিল এ মাঠ। ৩১ জানুয়ারি থেকে ৪ ফেব্রুয়ারি, ১৯৩১ তারিখ পর্যন্ত প্রথমবারের মতো শেফিল্ড শিল্ড খেলার সময়সূচী প্রদান করলেও বৃষ্টির কারণে কোন বল ব্যতিরেকেই খেলা পরিত্যক্ত হয়। ২৭ নভেম্বর-৩ ডিসেম্বর, ১৯৩১ তারিখে অস্ট্রেলিয়া ও দক্ষিণ আফ্রিকার মধ্যকার প্রথম টেস্ট খেলার আয়োজন করা হয়।
গাব্বা
350657#4
দ্বিতীয় বিশ্বযুদ্ধের কারণে প্রথম-শ্রেণীর ক্রিকেট খেলা বাতিল করা হয়। এরপর ১৯৪৫-৪৬ মৌসুমে এ স্তরের ক্রিকেট খেলা পুণরায় শুরু হয়। অবশেষে মে, ১৯৪৭ সালে তৎকালীন ইম্পেরিয়াল ক্রিকেট কনফারেন্স (আইসিসি) আনুষ্ঠানিকভাবে প্রথম-শ্রেণীর ক্রিকেট পরিভাষাটির সংজ্ঞা নিরূপণ করে। উভয় দলের এগারোজন খেলোয়াড় যদি তিন বা ততোধিক দিনব্যাপী ক্রিকেট খেলায় প্রতিদ্বন্দ্বিতা করে তাহলে তা আনুষ্ঠানিকভাবে প্রথম-শ্রেণীর ক্রিকেটের মর্যাদা পাবে। দলের অবস্থান চিহ্নিত করে প্রত্যেক দেশের ক্রীড়া পরিচালনা পরিষদ এ সিদ্ধান্ত গ্রহণ করবে। কিন্তু এ সংজ্ঞাটি তেমন প্রভাব বিস্তার করতে পারেনি। এমসিসি গ্রেট ব্রিটেনে অনুষ্ঠিত খেলাগুলোর কর্তৃত্ব বজায় রাখে। সকল উদ্দেশ্য বাস্তবায়নে ১৯৪৭ সালের গৃহীত আইসিসি’র সংজ্ঞায় ১৮৯৫ সালে এমসিসি’র সংজ্ঞাকে একীভূত করা হয় ও আন্তর্জাতিকভাবে স্বীকৃতি এবং ব্যবহারের বিষয়টি নিশ্চিত করা হয়। তারপরও আনুষ্ঠানিক মর্যাদাপ্রাপ্তির জন্য পূর্ণাঙ্গ সদস্যভূক্ত প্রত্যেক দেশের ক্রীড়া পরিচালনা পরিষদ অথবা আইসিসি’র সিদ্ধান্তের উপর নির্ভরশীল। পরিচালনা পরিষদ আন্তর্জাতিক দলগুলোর প্রথম-শ্রেণীর ক্রিকেট খেলার মর্যাদা দেয় এবং ঘরোয়া ক্রিকেটের দলগুলো দেশের সর্বোচ্চ ক্রিকেট মানদণ্ডে প্রতিনিধিত্বকারী দলগুলোও এ মর্যাদার দাবীদার। আইসিসি’র সহযোগী দেশভূক্ত দলগুলোও এ মর্যাদা লাভ করতে সক্ষম হবে যদি তাদের প্রতিপক্ষীয় দলগুলো এতে সম্মতি দেয়।
প্রথম-শ্রেণীর ক্রিকেট
377691#2
লিপিবদ্ধকৃত প্রথম খেলাটি ১৮৮৭ সালে সেলাঙ্গর ও মালাক্কার মধ্যে অনুষ্ঠিত হয়েছিল। ১৮৯১ সালে সেলাঙ্গর-সিঙ্গাপুরের মধ্যকার সিরিজ অনুষ্ঠিত হয়। বিংশ শতাব্দীর প্রথমার্ধে জোহরে ক্রিকেট খেলা অনুষ্ঠিত হয়। কিন্তু আনুষ্ঠানিকভাবে লিপিবদ্ধকৃত ক্রিকেট খেলাটি সফরকারী অস্ট্রেলিয়ার সাথে আয়োজন করা হয়েছিল। ১৯২৭ অনুষ্ঠিত এ সফরে অস্ট্রেলিয়ার নেতৃত্ব দিয়েছিলেন সি. জি. ম্যাককার্টনি। ব্রিটিশ সময়কালে মালয়েশিয়ার পেনাংও ঐতিহাসিক ক্রিকেট আয়োজনের স্থান হিসেবে উল্লেখযোগ্য। ১৯০০-এর প্রথমার্ধে পেনাং স্পোর্ট ক্লাব প্রতিষ্ঠিত হয়। ৬ জুন, ১৯২৭ তারিখে মালয় ৩৯ রানের ব্যবধানে অস্ট্রেলিয়াকে পরাভূত করেছিল। মালয়েশিয়ায় জন্মগ্রহণকারী লাল সিং ভারতের হয়ে ১৯৩২ সালে ইংল্যান্ডের বিপক্ষে লর্ডসে টেস্ট ক্রিকেট খেলে প্রথম মালয়েশিয়ানের গৌরব অর্জন করেন। ১৯৪৮ সালে মালয়ান ক্রিকেট সংস্থা প্রতিষ্ঠিত হবার পর ক্রিকেটের বিস্তৃতি ঘটতে শুরু করে। সাবাহ, সারাওয়াক, সিঙ্গাপুর প্রভৃতি আঞ্চলিক ক্রিকেট সংস্থা পরবর্তীকালে ১৯৬৩ সালে প্রতিষ্ঠিত মালয়েশিয়ান ক্রিকেট সংস্থা গঠনের পর যোগদান করে। কিন্তু ১৯৬৫ সালে সিঙ্গাপুরের স্বাধীনতা অর্জনের ফলে তারা সংস্থা ত্যাগ করে।
মালয়েশিয়া জাতীয় ক্রিকেট দল